Tillögur til breytinga á lögum IRA.

Einar Kjartansson, TF3EK

A. Í stað greina 24 og 25 komi:

*Innan félagsins og undir handleiðslu stjórnar starfa eftirfarandi fastanefndir sem fara með málefni tengd starfsemi félagsins:*

***Prófnefnd****, hlutverk hennar er að halda próf sem ÍRA er falin umsjón með og að veita upplýsingar um prófkröfur og námsefni.*

***EMC-nefnd*** *(e. Electro Magnetic Compatability) hefur það hlutverk að:*

*(1) Vera félagsmönnum til aðstoðar um EMC málefni, þ.á.m. truflanir.*

*(2) Fjalla um EMC mál fyrir hönd félagsins sem geta komið frá Póst- og fjarskiptastofnun, IARU eða öðrum.*

*(3) Starfa með stjórnvöldum að úrlausn EMC mála sem tengjast radíóamatörum, óski þau slíks samstarfs.*

*(4) Stuðla að fræðslu félagsmanna um EMC.*

***Stöðvarnefnd*** *hefur það hlutverk að sjá um fjaskiptaaðstöðu og búnað, sem félagið hefur til umráða.*

***Ritnefnd*** *sér um vefsíðu og útgáfu CQ TF*

***Siðanefnd*** *sér um fræðslu til félaga um góða samskipta hætti. Ennfremur skal hún stuðla að úrlausn mála sem upp kunna að koma ef félagsmenn fara ekki að settum reglum.*

*Aðalfundnur kýs þrjá menn í hverja þessara nefnda. Kjörtímabil er*

*allt að þrjú ár, þannig kjörtímabil eins nefndarmanns rennur út á hverju ári.*

*Nefndir velja sér formann.*

 7. grein fellur brott.

Ennfremur fellur burt úr 26. grein setningin "Stjórn skipar ritstjóra"

Greinargerð: Hér verið að færa vald frá stjórn til aðalfundar

með því að fastanefndir verði kosnar á aðalfundi í stað þess að

vera skipaðar af stjórn. Ákvæði um siðanefnd koma í stað 7. greinar.

B. Síðasta málsgrein í 27. og 28. greinum falli burt.

Greinargerð: Hér er vísað í "Sérstakar aðalfundarályktanir" sem eiga sér ekki að öðru leiti stoð í lögum félagsins. Það er eðlilegt að 15. grein eigi við um ályktanir aðalfunda, sem ekki eru kynntar í fundarboði. Ef ástæða er til binda hendur stjórna í tilteknum málum til frambúðar, er það best gert með því að fella þau fyrirmæli inn í lög félagsins.